Norske Intelligenssedler, 1814-06-07
Ved allerhøieste Resolution af 20de Mai sidstleden er den af Rigsforsamlingen under 16de næst forhen udnævnte Committee til nærmere Bestemmelse af Værnepligtigheden allernaadigst befalet at sammentræde i en saadan Committee, som afholdes i Christiania, for i Medhold af Kongeriget Norges Constitution, at udarbeide og for første Storthing at forelægge Betænkninger og Forslage om Anvenvelsen af den i bemeldte Constitution 5. 109 fastsatte Grundsætning, om Værnepligten. Committeen erkjender fuldkommen dette Ærendets Vigtighed, almene Jnteresse og omfattende Jndflydelse paa det elskede Fædrenelands Frihed og Selvstændighed, og ønsker saaledes at kunne behandle dette Emne med al den Grundighed og Retfærdighed, som dets Natur fordrer. Borgerens og Landmandens Frihed og Stilling maae betrygges; Landets indre Velstand fremmes gjennem Agerdyrkningens og Jndustriens uforstyrrede Anvendelse; Bevæbningen indskrænkes til muligste Besparelse for Landets Udgifter; men Fædrenelandets Selvstændighed ogsaa fikres ved dets Sønners Duelighed og Kraft, til at forsvare dets Enemærker, saa ofte en forvoven Fiende værmer sig dets Grændser og vil forstyrre et ædelt Folks Frihed og Lyksalighed. Nationalopdragelsen i Forening med Værnepligtigheden er det første og sikreste Værn for Rigets Selvstændighed. Committeen indbyder derfor samtlige Rigets Embedsmænd, og enhver anden oplyst og tænkende Norges Mand, at ville understøtte dette forehavende Anliggende med Veiledning, Betænkninger og Forstaae, overeensstemmende med den af det ædle Norske Folk tagne urokkelige Beslutning, at ville hævde et frit Folks eiendommelige Rettighed: Selvstændigheden. Alle deslige Afhandlinger og Forslage bedes behageligen adresserede til Oberste Heggermann i Christiania, og ønskes indsendte inden Slutningen af September Maaned d. A. Committeen. Kort efter at Rigsbankens da værende Norske Afdeling havde sat Omløb Fem- og Een Rigsbankdalers Sedler, bleve Sedler, som ved Forfalskning vare omskrevne fra Eenrigsbankdalers til Femrigsbankdalers, foreviste Afdelingens Bestyrere med Anmodning om at erholde Godtgjørelse for, hvad de fra Banken vare udgivne for. Da disse Sedler endnu vare nye, var det ikke at unddres over, om Nogle kunne bedrages ved saadanne forfalskede Sedler; men i Haab om at forekomme dette for Fremtiden, gjorde Undertegnede Publicum i offentlige Blade opmærksom paa, hvorlet de saaledes forfalskede Sedler kunne kiendes. Desuagtet ere dog endnu stedse flere saadanne forfalskede Eenrigsdalers Sedler hertil indkomne for at ombyttes med gode, hvilket Bestyrelsen hidindtil har indvilget, da Banken derved kun tabe Omkostningerne ved Sedlernes Forfærdigelse, som var ubetydeligt ved et lidet Antal; men da endnu stedse flere fremkomme, der paa samme Maade ere forfalskede, bliver dette ei allene et Tab for Banken, men Letheden, hvormed Jhændehaverne have faaet de ved Forfalskning ubrugeliggjorte Sedler ombyttrede mod Gode, kan endog blive Aarsag til, at dette Slags Bedragerie vedbliver, saalænge Falskueren, vorder opdaget og straffet; da der intet tabes ved paa denne Maade at forfalske en Seddel, og derimod, om Bedrageriet lykkes, meget vindes. - Bestyrerne af den Norske Rigsbank finde det derfor nødvendigt, paa det Publicum destommere maa blive opmærksom paa, om nogle af de i Omløb værende Sedler skulle være forfalskede, at bekjendtgjøre, at Rigsbanken 3 Uger fra Dato ikke godtgjør den Værdie af forfalskede Sedler, for hvilken de af Banken have været udgivne, da de ved Forfalskningen maae ansees som aldeles tilintetgjorte.